Olen tässä yrittänyt jo aiemmin ottaa sinun yhteyttä OSM:n viestikanavien kautta, mutta en ole saanut yhteyttä joten koetetaan nyt vielä kertaalleen näiden kommenttien kautta.

Minusta kannattaisi nyt miettiä mitä keinoja näiden rakennusten osoitetietojen täydentämiseen on. Uskallan väittää että tämä lähes jokaisen kohteen merkkaaminen karttailmoituksena erikseen ei ole suinkaan se tehokkain tapa. Itseäni nämä jopa ovat alkaneet hieman ärsyttää etenkin kun käytännössä karttailmoitusten kautta työn kuittaaminen tehdyksi vie enemmän aikaa kun itse sen suorittaminen, esim. JOSM:in monipuolisten rakennusten editointityökalujen avulla. Jostain näiden karttailmoitustesi aiemmista kommenteista olen ollut ymmärtävinäni etten ole ainoa jolla on tämänkaltaisia ajatuksia. Näiden ilmoitusten luominenkin on varmaan vienyt sinulta jonkin verran aikaa? Minusta tämä menettelysi aiheuttaa paljon turhaa ajanhukkaa eri puolilla joten en kyllä suosittele tämän jatkamista. Kyllä tämänkaltaisia karttailmoituksia voi tänne luoda, mutta kohtuus kaikessa. Nytkin on avoimena arviolta ainakin n. 400 kpl "osoite-puuttuu" ilmoitusta. Suosittelisin ensin sulkemaan vanhoja ilmoituksia ennenkuin luo niitä lisää.